পুরনো দিল্লির ঘন্টেওয়ালায় মিষ্টি বানালেন রাহুল গান্ধী

নয়াদিল্লি: দীপাবলির (Diwali 2025) আগে পুরনো দিল্লির (Old Delh) ঐতিহ্যবাহী ঘন্টেওয়ালা (Ghantewala) মিষ্টান্নের দোকানে দেখা গেল এক ভিন্ন ছবি। কংগ্রেস (Congress) নেতা রাহুল গান্ধী (Rahul Gandhi) নিজে হাতে বানালেন ইমারতি ও বেসনের লাড্ডু। শতাব্দী প্রাচীন এই মিষ্টির দোকান একসময় মুঘল আমল থেকেই পরিচিত, আর তাঁর সেই ঐতিহ্যের সঙ্গেই যুক্ত হলেন রাহুল।

রাহুল গান্ধী বলেন, “আজও ঘন্টেওয়ালার মিষ্টির স্বাদ অপরিবর্তিত খাঁটি, ঐতিহ্যবাহী ও হৃদয় ছোঁয়া। দীপাবলির আসল মিষ্টতা শুধু আমরা যে মিষ্টি পরিবেশন করি তাতে নয়, আমাদের সম্পর্ক আর সমাজে ছড়ানো আনন্দেই লুকিয়ে।”

আরও পড়ুন: ৬ বছর পর মদ-গাঁজা-টাকা রুখতে নির্বাচন কমিশনের বিরাট পদক্ষেপ

তাঁর এই সফরের ছবি ও ভিডিও ইতিমধ্যেই সোশ্যাল মিডিয়ায় ভাইরাল হয়েছে। নেটিজেনরা প্রশংসা করছেন রাহুলের সহজ-সরল উদ্যোগ এবং উৎসবের বার্তাকে আরও কাছের করে তোলার প্রচেষ্টা। শেষে রাহুল প্রশ্ন রাখেন, “আপনারা কীভাবে উদযাপন করছেন এই দীপাবলি? কী করছেন একে সত্যিই বিশেষ করে তুলতে?”

পুরনো দিল্লির সরু গলিতে দীপাবলির আলোয় যেমন মিষ্টির ঘ্রাণ ছড়িয়েছে, তেমনি রাহুল গান্ধীর এই উদ্যোগে ছড়িয়েছে সম্প্রীতি ও মানবিকতার বার্তা।